English: The Member makes the points that many Members make all the time about the comms issue, and I won't rehearse it, Llywydd; we've been through it many times before, but we have learnt that lesson. So, going forward, it will be a condition of the new contracts, for whoever wins them, that the communication is direct with - . We will have named premises in those contracts; we won't have the fishing pond effect that we have this time. We will know who's in the contract and who isn't, and we'll be able to put a comms policy in place, because we have learnt that lesson very much. Indeed, I have taken a lot of flak on that subject from around Wales, I think it's fair to say. In terms of the grant claims, we would always go through a vigorous process at the end of any contract. It has severe financial penalties in it, so it's in our interest and the contractors' interest to make sure that we're both on the same page about what's being claimed, why it's being either agreed or not agreed, and what the processes for that are. And, obviously, they claim it, we say 'no', they say 'yes', we go back and forth quite a few times, and now we're going through the whole contract again at the end to make sure that we're all clear exactly on what basis we've paid for which claim, why, and why we've said 'no' or 'yes' and so on. So, that's the process. I'm very happy that it's very vigorous. It has been informed by my tour of Wales, where some people, I think, even in the Llywydd's constituency the other day, we thought were connected were saying that they weren't. So, we've put our teams back out onto the ground to check, verify those claims once more and to just test the whole process one more time. So, I'm very pleased about that, and, as I said, there are complex issues in the grant agreement around the numbers of premises that could be claimed in each postcode, but it's now obvious that they've connected far more premises in many of those postcodes than we anticipated, or indeed, than they'll be paid for under the grant agreement, so that's a good thing, but we're still very keen that they don't get subsidy for things that weren't in the original contract.
Welsh: Mae'r Aelod yn gwneud y pwyntiau y mae llawer o Aelodau yn eu gwneud drwy'r amser am y mater cyfathrebu, ac ni wnaf i ailadrodd hynny, Llywydd; rydym wedi bod drwy hynny lawer gwaith o'r blaen, ond rydym ni wedi dysgu'r wers honno. Felly, gan symud ymlaen, bydd yn un o amodau'r contractau newydd, ar gyfer pwy bynnag fydd yn eu hennill nhw, eu bod yn cyfathrebu'n uniongyrchol â - . Bydd gennym ni eiddo wedi'u henwi yn y contractau hynny; ni fydd gennym ni'r effaith 'pwll pysgota' a fu gennym y tro hwn. Byddwn ni'n gwybod pwy sydd yn y contract a phwy nad ydynt, a bydd modd i ni roi polisi cyfathrebu ar waith, oherwydd rydym yn sicr wedi dysgu'r wers honno'n dda. Yn wir, rwyf wedi derbyn llawer o feirniadaeth ar y pwnc hwnnw o bob cwr o Gymru, rwy'n credu ei bod hi'n deg dweud hynny. O ran yr hawliadau grant, byddem bob amser yn mynd drwy broses drylwyr ar ddiwedd unrhyw gontract. Mae'n cynnwys cosbau ariannol difrifol, felly mae er budd i ni, ac er budd y contractwr i sicrhau bod gennym ni, y naill a'r llall, ddealltwriaeth gyffredin o'r hyn sy'n cael ei hawlio, pam y mae'n cael ei gytuno neu pam nad yw'n cael ei gytuno, a beth yw'r prosesau ar gyfer hynny. Ac, yn amlwg, maen nhw yn ei hawlio, rydym ni'n dweud 'na', maen nhw'n dweud 'ie', rydym yn mynd yn ôl ac ymlaen sawl gwaith, a nawr rydym yn mynd drwy'r contract cyfan eto ar y diwedd i wneud yn siŵr ein bod ni i gyd yn hollol glir ar ba sail yn union yr ydym ni wedi talu'r amryw geisiadau, pam, a pham yr ydym ni wedi dweud 'na' neu 'ie' ac ati. Felly, dyna yw'r broses. Rwy'n fodlon iawn ei bod yn broses drylwyr. Mae wedi'i llywio gan fy nhaith i o gwmpas Cymru, lle mae rhai pobl, rwy'n meddwl, hyd yn oed yn etholaeth y Llywydd y diwrnod o'r blaen, yr oeddem ni'n meddwl eu bod wedi'u cysylltu yn dweud nad oeddent wedi'u cysylltu. Felly, rydym wedi anfon ein timau yn ôl allan i wirio, gwirio'r hawliadau hynny unwaith yn rhagor a rhoi prawf ar y broses gyfan unwaith yn rhagor. Felly, rwy'n falch iawn o hynny, ac, fel y dywedais, mae yna faterion cymhleth yn y cytundeb grant o ran nifer y safleoedd y gellir eu hawlio ym mhob cod post, ond mae'n amlwg yn awr eu bod wedi cysylltu mwy o lawer o eiddo mewn llawer o'r codau post nag yr oeddem ni'n ei ddisgwyl, neu yn wir, nag y byddant yn cael eu talu amdanynt o dan y cytundeb grant, felly mae hynny'n beth da, ond rydym ni'n dal i fod yn awyddus nad ydyn nhw'n cael cymhorthdal am bethau nad oeddent yn y contract gwreiddiol.